Στην **Ανγκουίλα** διεξάγονται γενικές **εκλογές** για την ανάδειξη των μελών της Συνέλευσης. Το Κοινοβούλιο της Ανγκουίλας (House of Assembly) είναι μονοθάλαμο και αποτελείται από 11 μέλη. Τα 7 από τα μέλη εκλέγονται απευθείας με την ψήφο του λαού , ενώ υπάρχουν και 2 μέλη εξ οφίτσιο και 2 διορισμένα. Η θητεία των βουλευτών διαρκεί πέντε χρόνια.

Γενικές εκλογές
---------------

### 2020

Κύριο λήμμα: Γενικές εκλογές της Ανγκουίλλας (2020)
### 1999

Στις εκλογές που διεξήχθησαν στις 4 Μαρτίου 1999 νικητής αναδείχθηκε ο κυβερνών συνασπισμός του Ενωτικού Κόμματος Ανγκουίλας και του Δημοκρατικού Κόμματος Ανγκουίλας, που αμφότερα κέρδισαν από 2 έδρες. Ο αντιπολιτευόμενος Εθνικός Συνασπισμός Ανγκουίλας κέρδισε 3 έδρες. Ωστόσο, η κυβέρνηση του συνασπισμού απώλεσε την αυτοδυναμία της τον Μάιο του 1999 μετά την παραίτηση του υπουργού Οικονομικών Βίκτορ Μπανκς, ο οποίος ήταν και αρχηγός του Δημοκρατικού Κόμματος Ανγκουίλας. Τον Μάρτιο του 2000 διενεργήθηκαν νέες εκλογές.

### 2000

Οι εκλογές του 2000 έγιναν πρόωρα στις 3 Μαρτίου 2000 μετά την κατάρρευση της κυβέρνησης που είχε προέλθει από τις γενικές εκλογές του 1999. Ο Εθνικός Συνασπισμός της Ανγκουίλας (ANA) κέρδισε 3 επί συνόλου 7 εδρών στη Συνέλευση. Το ANA δημιούργησε το Ενωτικό Μέτωπο Ανγκουίλας μαζί με το Δημοκρατικό Κόμμα Ανγκουίλας τον Ιανουάριο του 2000. Σχηματίστηκε κυβέρνηση συνασπισμού.

| Κόμμα | Ψήφοι | % | Έδρες | +/- |
| --- | --- | --- | --- | --- |
| Εθνικός Συνασπισμός Ανγκουίλας | 1,684 | 35,40 | 3 | 0 |
| Ενωμένο Κίνημα Ανγκουίλας | 596 | 12,53 | 2 | Νέο |
| Δημοκρατικό Κόμμα Ανγκουίλας | 536 | 11,27 | 1 | –1 |
| Πατριωτικό Κίνημα Ανγκουίλας | 194 | 4,08 | 0 | Νέο |
| Κίνημα για Δημοκρατία στις Ρίζες | 176 | 3,70 | 0 | Νέο |
| Ανεξάρτητοι | 1.571 | 33,03 | 1 | +1 |
| Άκυρα/λευκά | 44 | – | – | – |
| **Σύνολο** | **4.848** | **100** | **7** | **0** |
| Εγγεγραμμένοι/συμμετοχή |  |  | – | – |
| Πηγή: House of Assembly |

### 2005

Κύριο λήμμα: Γενικές εκλογές στην Ανγκουίλα, 2005
Στις εκλογές που διεξήχθησαν στις 21 Φεβρουαρίου του 2005 κέρδισε το Ενωτικό Μέτωπο της Ανγκουίλας, ένας συνασπισμός απαρτιζόμενος από την Εθνική Συμμαχία Ανγκουίλας και το Δημοκρατικό Κόμμα Ανγκουίλας. 

### 2010

Στις εκλογές που έγιναν το 2010, ο συνασπισμός της αντιπολίτευσης του Χιούμπερτ Χιουζ κέρδισε 4 έδρες επί συνόλου 7 με τις 2 να πηγαίνουν στο Ενωτικό Μέτωπο Ανγκουίλας και μία στο Προοδευτικό Κόμμα Ανγκουίλας.

**Συνέλευση της Ανγκουίλας (House of Assembly of Anguilla), 15 Φεβρουαρίου 2010**

ε • σ | Κόμματα | Ψήφοι | % | Έδρες |
| --- | --- | --- | --- |
| Ενωτικό Μέτωπο Ανγκουίλας* Εθνική Συμμαχία Ανγκουίλας
* Δημοκρατικό Κόμμα Ανγκουίλας
 | 2.781 | 39,37 | 2 |
| Ενωμένο Κίνημα Ανγκουίλας | 2.308 | 32,68 | 4 |
| Προοδευτικό Κόμμα Ανγκουίλας | 1.039 | 14,71 | 1 |
| Ανεξάρτητοι | 935 | 13,24 | - |
| Διορισμένα μέλη | - | - | 4 |
| Σύνολο (συμμετοχή  %) | **7.063** | **100** | **11** |
| Πηγή: Elections Anguilla |

### 2015

Κύριο λήμμα: Γενικές εκλογές στην Ανγκουίλα 2015
Στις γενικές εκλογές, που έγιναν στις 22 Απριλίου 2015 κέρδισε ο συνασπισμός του Ενωτικού Μετώπου της Ανγκουίλας, το οποίο κέρδισε 6 από τις συνολικά 7 έδρες που αναδείχθηκαν με εκλογές στην Συνέλευση. Το κυβερνών Ενωτικό Κίνημα της Ανγκουίλας δεν κέρδισε καμία έδρα.

Παραπομπές
----------

1. ↑  Anguilla IFES
2. ↑  About our party United Front
3. ↑   «BBC Caribbean News in Brief: Anguilla slate confirmed». *Stabroek News*. 2010-01-23.. Ανακτήθηκε στις 23-01-2010.
4. ↑  ZIZ, Hubert Hughes is once again at the helm of Government in Anguilla, 16 Φεβρουαρίου 2010.